Document ID: 32008R0181

Reference:
29.2.2008
DA
Den Europæiske Unions Tidende
L 56/8
KOMMISSIONENS FORORDNING (EF) Nr. 181/2008
af 28. februar 2008
om visse gennemførelsesforanstaltninger til Rådets forordning (EF) nr. 718/1999 om en kapacitetspolitik for Fællesskabets indlandsflåder til fremme af vandvejstransporten
(EØS-relevant tekst)
(kodificeret udgave)
KOMMISSIONEN FOR DE EUROPÆISKE FÆLLESSKABER HAR —
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 718/1999 af 29. marts 1999 om en kapacitetspolitik for Fællesskabets indlandsflåder til fremme af vandvejstransporten (1), særlig artikel 9, stk. 3, og
ud fra følgende betragtninger:
(1)
Kommissionens forordning (EF) nr. 805/1999 af 16. april 1999 om visse gennemførelsesforanstaltninger til Rådets forordning (EF) nr. 718/1999 om en kapacitetspolitik for EF's indlandsflåder til fremme af vandvejstransporten (2) er blevet ændret væsentligt ved flere lejligheder (3). Forordningen bør af klarheds- og rationaliseringshensyn kodificeres.
(2)
I henhold til artikel 7 i forordning (EF) nr. 718/1999 fastsætter Kommissionen de praktiske bestemmelser om gennemførelse af den kapacitetspolitik for indlandsflåden, der er fastlagt i samme forordning.
(3)
De satser for særbidrag og den tilsvarende tonnage, der er fastsat i Rådets forordning (EØF) nr. 1101/89 (4) og i Kommissionens forordning (EØF) nr. 1102/89 (5), bør opretholdes, da de har vist sig effektive.
(4)
Til administrationen af den økonomiske solidaritet mellem fondene for indlandsskibsfarten bør Kommissionen i samarbejde med fondenes ledelser ved begyndelsen af hvert år opgøre de disponible ressourcer i reserverne og foretage udligning mellem afdelingerne i tilfælde af en ny saneringsindsats.
(5)
De i denne forordning fastsatte foranstaltninger har været til høring hos de berørte medlemsstater og de repræsentative organisationer for indlandsskibsfarten på fællesskabsplan —
UDSTEDT FØLGENDE FORORDNING:
Artikel 1
Emne
I denne forordning fastsættes satserne for de særbidrag, der er nævnt i artikel 7 i forordning (EF) nr. 718/1999, »gammelt for nyt«-reglens kompensationsforhold og de praktiske regler for gennemførelse af flådekapacitetspolitikken.
Artikel 2
Særbidrag
1.   Særbidraget for de forskellige fartøjstyper og -kategorier ligger i intervallet mellem 70 og 115 % af følgende satser:
a)
tørlastfartøjer:
i)
med egen maskinkraft: 120 EUR/t
ii)
pramme, der skubbes: 60 EUR/t
iii)
pramme, der slæbes: 43 EUR/t
b)
tankskibe:
i)
med egen maskinkraft: 216 EUR/t
ii)
pramme, der skubbes: 108 EUR/t
iii)
pramme, der slæbes: 39 EUR/t
c)
skubbebåde: 180 EUR/kW med en lineær forøgelse op til 240 EUR/kW for en motorkraft på eller over 1 000 kW.
2.   For fartøjer med en dødvægt på under 450 tons nedsættes de i stk. 1 anførte maksimalsatser for særbidragene med 30 %.
For fartøjer med en dødvægt på mellem 450 og 650 tons nedsættes de maksimalsatser for særbidragene med 0,15 % for hvert ton, fartøjets dødvægt er mindre end 650 tons.
For fartøjer med en dødvægt på mellem 650 og 1 650 tons øges maksimalsatsen for særbidrag lineært fra 100 til 115 %. For både med en dødvægt på over 1 650 tons opretholdes maksimalsatsen for særbidrag på 115 %.
Artikel 3
Tilsvarende tonnage
1.   Når en ejer sætter et fartøj, som er nævnt i artikel 4 i forordning (EF) nr. 718/1999, i drift og tilbyder at ophugge tonnage af en anden type vandvejsmateriel, fastsættes den tilsvarende tonnage, der skal tages i betragtning, inden for hver af nedenstående to skibssektorer på grundlag af følgende udnyttelseskoefficienter:
a)
tørlastfartøjer:
i)
med egen maskinkraft på over 650 tons: 1,00
ii)
pramme, der skubbes, på over 650 tons: 0,50
iii)
pramme, der slæbes, på over 650 tons: 0,36
b)
tankskibe
i)
med egen maskinkraft på over 650 tons: 1,00
ii)
pramme, der skubbes, på over 650 tons: 0,50
iii)
pramme, der slæbes, på over 650 tons: 0,18.
2.   For fartøjer med en dødvægt på under 450 tons nedsættes de i stk. 1 anførte koefficienter med 30 %. For fartøjer med en dødvægt på mellem 450 og 650 tons nedsættes disse koefficienter med 0,15 % for hvert ton, fartøjets dødvægt er mindre end 650 tons. For fartøjer med en dødvægt på mellem 650 og 1 650 tons øges koefficienterne lineært fra 100 til 115 %.
Artikel 4
»Gammelt for nyt«-reglens kompensationsforhold
For idriftsættelse af fartøjer gælder den betingelse, der er anført i artikel 4, stk. 1, i forordning (EF) nr. 718/1999:
1)
For tørlastfartøjer fastsættes kompensationsforholdet (forholdet mellem gammel og ny tonnage) til 0:1.
2)
For tankskibe fastsættes kompensationsforholdet til 0:1.
3)
For skubbebåde fastsættes kompensationsforholdet til 0:1.
Artikel 5
Økonomisk solidaritet
1.   Med henblik på at opgøre de disponible ressourcer i reserverne eller med henblik på den i artikel 3, stk. 6, i forordning (EF) nr. 718/1999 omhandlede økonomiske solidaritet mellem afdelingerne i de forskellige fonde tilsender hver fond i begyndelsen af hvert år Kommissionen følgende angivelser:
a)
fondens indtægter året før, hvis de er bestemt til udbetaling af ophugningspræmier eller til foranstaltninger ifølge artikel 8 i forordning (EF) nr. 718/1999 (Rdn)
b)
de finansielle forpligtelser, fonden har indgået året før vedrørende ophugningspræmier eller foranstaltninger ifølge artikel 8 i forordning (EF) nr. 718/1999 (Pn)
c)
fondens overskud den 1. januar året før af indtægter bestemt til udbetaling af ophugningspræmier eller til foranstaltninger ifølge artikel 8 i forordning (EF) nr. 718/1999 (Sn).
2.   Kommissionen fastlægger i samarbejde med fondsmyndighederne og på grundlag af de i stk. 1 omhandlede angivelser:
a)
de samlede forpligtelser, som fondene har indgået året før til udbetaling af ophugningspræmier eller til foranstaltninger ifølge artikel 8 i forordning (EF) nr. 718/1999 (Pt)
b)
alle fondenes samlede indtægter året før (Rdt)
c)
alle fondenes samlede overskud den 1. januar året før (St)
d)
hver fonds normaliserede årlige finansielle forpligtelser (Pnn) der beregnes således:
Pnn = (Pt/(Rdt + St)) × (Rdn + Sn)
e)
for hver fond forskellen mellem årets finansielle forpligtelser (Pn) og de normaliserede årlige finansielle forpligtelser (Pnn)
f)
de beløb, som hver fond, hvor årets finansielle forpligtelser er lavere end de normaliserede årlige finansielle forpligtelser (Pn < Pnn), betaler til en fond, for hvilken årets finansielle forpligtelser er højere end de normaliserede årlige finansielle forpligtelser (Pn > Pnn).
3.   Hver af de berørte fonde betaler inden den 1. marts i det pågældende år de øvrige fonde de i stk. 2, litra f), omhandlede beløb.
Artikel 6
Høringer
Kommissionen indhenter, for så vidt angår alle spørgsmål i forbindelse med flådekapacitetspolitikken og ændringer af denne forordning, udtalelse fra en gruppe bestående af sagkyndige fra de erhvervsorganisationer, der repræsenterer indlandsskibsfarten på fællesskabsplan, og fra de berørte medlemsstater. Gruppen benævnes »Den Sagkyndige Gruppe vedrørende Kapacitetspolitik og Fremmeindsats for EF-flåderne«.
Artikel 7
Ophævelse
Forordning (EF) nr. 805/1999 ophæves.
Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag II.
Artikel 8
Ikrafttrædelse
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. februar 2008.
På Kommissionens vegne
José Manuel BARROSO
Medlem af Kommissionen
(1)  EFT L 90 af 2.4.1999, s. 1.
(2)  EFT L 102 af 17.4.1999, s. 64. Senest ændret ved forordning (EF) nr. 411/2003 (EUT L 62 af 6.3.2003, s. 18).
(3)  Se bilag I.
(4)  EFT L 116 af 28.4.1989, s. 25. Senest ændret ved Kommissionens forordning (EF) nr. 742/98 (EFT L 103 af 3.4.1998, s. 3).
(5)  EFT L 116 af 28.4.1989, s. 30. Senest ændret ved Kommissionens forordning (EF) nr. 812/1999 (EFT L 103 af 20.4.1999, s. 5).
BILAG I
Ophævet forordning med oversigt over ændringer
Kommissionens forordning (EF) nr. 805/1999
(EFT L 102 af 17.4.1999, s. 64)
Kommissionens forordning (EF) nr. 1532/2000
(EFT L 175 af 14.7.2000, s. 74)
Kommissionens forordning (EF) nr. 997/2001
(EFT L 139 af 23.5.2001, s. 11)
Kommissionens forordning (EF) nr. 336/2002
(EFT L 53 af 23.2.2002, s. 11)
Kommissionens forordning (EF) nr. 411/2003
(EUT L 62 af 6.3.2003, s. 18)
BILAG II
Sammenligningstabel
Forordning (EF) nr. 805/1999
Nærværende forordning
Artikel 1
Artikel 1
Artikel 2, stk. 1, indledende sætning
Artikel 2, stk. 1, indledende sætning
Artikel 2, stk. 1, første led
Artikel 2, stk. 1, litra a)
Artikel 2, stk. 1, første led, første underled
Artikel 2, stk. 1, litra a) nr. i)
Artikel 2, stk. 1, første led, andet underled
Artikel 2, stk. 1, litra a) nr. ii)
Artikel 2, stk. 1, første led, tredje underled
Artikel 2, stk. 1, litra a) nr. iii)
Artikel 2, stk. 1, andet led
Artikel 2, stk. 1, litra b)
Artikel 2, stk. 1, andet led, første underled
Artikel 2, stk. 1, litra b) nr. i)
Artikel 2, stk. 1, andet led, anden underled
Artikel 2, stk. 1, litra b) nr. ii)
Artikel 2, stk. 1, andet led, tredje underled
Artikel 2, stk. 1, litra b) nr. iii)
Artikel 2, stk. 1, tredje led
Artikel 2, stk. 1, litra c)
Artikel 2, stk. 2, første led
Artikel 2, stk. 2, første afsnit
Artikel 2, stk. 2, andet led
Artikel 2, stk. 2, andet afsnit
Artikel 2, stk. 2, tredje led
Artikel 2, stk. 2, tredje afsnit
Artikel 2, stk. 3
—
Artikel 3, stk. 1, indledende sætning
Artikel 3, stk. 1, indledende sætning
Artikel 3, stk. 1, første led
Artikel 3, stk. 1, litra a)
Artikel 3, stk. 1, første led, første underled
Artikel 3, stk. 1, litra a) nr. i)
Artikel 3, stk. 1, første led, andet underled
Artikel 3, stk. 1, litra a) nr. ii)
Artikel 3, stk. 1, første led, tredje underled
Artikel 3, stk. 1, litra a) nr. iii)
Artikel 3, stk. 1, andet led
Artikel 3, stk. 1, litra b)
Artikel 3, stk. 1, andet led, første underled
Artikel 3, stk. 1, litra b) nr. i)
Artikel 3, stk. 1, andet led, andet underled
Artikel 3, stk. 1, litra b) nr. ii)
Artikel 3, stk. 1, andet led, tredje underled
Artikel 3, stk. 1, litra b) nr. iii)
Artikel 3, stk. 2
Artikel 3, stk. 2
Artikel 4
Artikel 4
Artikel 5, stk. 1, indledende sætning
Artikel 5, stk. 1, indledende sætning
Artikel 5, stk. 1, første led
Artikel 5, stk. 1, litra a)
Artikel 5, stk. 1, andet led
Artikel 5, stk. 1, litra b)
Artikel 5, stk. 1, tredje led
Artikel 5, stk. 1, litra c)
Artikel 5, stk. 2, første led
Artikel 5, stk. 2, litra a)
Artikel 5, stk. 2, andet led
Artikel 5, stk. 2, litra b)
Artikel 5, stk. 2, tredje led
Artikel 5, stk. 2, litra c)
Artikel 5, stk. 2, fjerde led
Artikel 5, stk. 2, litra d)
Artikel 5, stk. 2, femte led
Artikel 5, stk. 2, litra e)
Artikel 5, stk. 2, sjette led
Artikel 5, stk. 2, litra f)
Artikel 5, stk. 3
Artikel 5, stk. 3
Artikel 6
Artikel 6
Artikel 7
—
—
Artikel 7
—
Artikel 8
—
Bilag I
—
Bilag II

Summary:
Regler om fremme af vandvejstransporten i EU
Regler om fremme af vandvejstransporten i EU
 
RESUMÉ AF:
Forordning (EF) nr. 718/1999 om en kapacitetspolitik for Fællesskabets indlandsflåder til fremme af vandvejstransporten
Forordning (EF) nr. 181/2008 om visse gennemførelsesforanstaltninger til Rådets forordning (EF) nr. 718/1999 om en kapacitetspolitik for Fællesskabets indlandsflåder til fremme af vandvejstransporten
Forordning (EU) nr. 546/2014 om ændring af forordning (EF) nr. 718/1999 om en kapacitetspolitik for Fællesskabets indlandsflåder til fremme af vandvejstransporten
HVAD ER FORMÅLET MED DISSE FORORDNINGER?
Forordning (EF) nr. 718/1999 fastlægger sammen med forordning (EF) nr. 181/2008 og forordning (EU) nr. 546/2014 reglerne for en politik om EU’s flådekapacitet. De søger at opfordre til udviklingen af bæredygtig og konkurrencedygtig vandvejstransport i EU.
HOVEDPUNKTER
Forordning (EF) nr. 718/1999Forordningen dækker fartøjer, der transporterer varer i forretningsmæssigt øjemed. Der er flere undtagelser, såsom fartøjer, der sejler på Donau, eller som udelukkende bruges til oplagring af varer eller slamsugning. EU-lande med en flådetonnage på over 100 000 ton, og hvis vandveje er forbundet med andre EU-lande, skal oprette en indlandsskibsfartsfond (med separate reserver til tørlastfartøjer*, tankskibe* og skubbebåde*). Disse fonde skulle forvaltes af nationale myndigheder og kunne bruges i to situationer:i tilfælde af »alvorlige markedsforstyrrelser« på markedet for vandvejstransport (i henhold til direktiv 96/75/EF) oghvis de repræsentative organisationer for indlandsskibsfarten enstemmigt anmodede om det. Pr. begyndelsen af 2014 har disse reserver aldrig været brugt. Forordningen indeholdt oprindeligt en gammelt for nyt-regel. Den betød, at enhver ejer, der ønskede at idriftsætte et nyt skib i flåden, enten skulle ophugge et gammelt fartøjs tonnage eller betale penge. Denne regel blev ophævet ved forordning (EF) nr. 411/2003 (der efterfølgende er blevet ophævet og erstattet af Kommissionens forordning (EF) nr. 181/2008 — se herunder) og kan kun aktiveres igen, eventuelt ledsaget af struktursaneringsforanstaltninger, i tilfælde af alvorlige markedsforstyrrelser som defineret i direktiv 96/75/EF.Forordning (EF) nr. 181/2008
Forordning (EF) nr. 181/2008 fastsætter bestemmelser for gennemførelse af forordning (EF) nr. 718/1999. Den fastlægger satsen for de særbidrag, der er omtalt i forordning (EF) nr. 718/1999 (artikel 7), satserne for »gammelt for nyt«-reglen og de praktiske ordninger for gennemførelsen af kapacitetspolitikken for Fællesskabets indlandsflåder.
Ændringsforordning (EU) nr. 546/2014
I henhold til ændringsforordning (EU) nr. 546/2014 blev omfanget af tilgængelige foranstaltninger i henhold til forordning (EF) nr. 718/1999 udvidet. Foranstaltningerne omfatter nu:hjælp (såsom information) til arbejdstagere inden for transport ad indre vandveje, der forlader industrien, med det formål at opnå førtidspension eller blive omskolet til et andet job erhvervsuddannelses- eller omskolingsordninger for besætningsmedlemmer, der forlader industrien forbedring af kvalifikationerne inden for sejlads ad indre vandveje og kendskabet til logistik for at sikre erhvervets udvikling og fremtid tilskyndelse af bådførere til at tilslutte sig brancheorganisationer og styrke de organisationer, der repræsenterer transport ad indre vandveje på EU-plan tilskyndelse til opgradering af fartøjer for at forbedre arbejdsforholdene og sikkerheden tilskyndelse til innovation med hensyn til fartøjer og deres forbedrede miljømæssige ydeevne tilskyndelse til anvendelse af reservefondene sammen med finansielle instrumenter såsom Horisont 2020 og Connecting Europe-faciliteten.
HVORNÅR GÆLDER FORORDNINGERNE FRA?
Forordning (EF) nr. 718/1999 trådte i kraft den 29. april 1999. Forordning (EF) nr. 181/2008 trådte i kraft den 20. marts 2008. Ændringsforordning (EU) 546/2014 trådte i kraft den 18. juni 2014.
BAGGRUND
For yderligere oplysninger henvises til:Indre vandveje (Europa-Kommissionen).
VIGTIGE BEGREBER
Tørlastfartøjer: fartøjer, der transporterer tørlast (f.eks. korn).
Tankskibe: fartøjer, der transporterer flydende last (f.eks. olie).
Skubbebåde: fartøjer, der skal skubbe andre fartøjer såsom skibslægtere, men som ikke transporterer last.
HOVEDDOKUMENTER
Rådets forordning (EF) nr. 718/1999 af 29. marts 1999 om en kapacitetspolitik for Fællesskabets indlandsflåder til fremme af vandvejstransporten (EFT L 90 af 2.4.1999, s. 1-5).
Efterfølgende ændringer af forordning (EF) nr. 718/1999 er blevet indarbejdet i grundteksten. Denne konsoliderede udgave har ingen retsvirkning.
Kommissionens forordning (EF) nr. 181/2008 af 28. februar 2008 om visse gennemførelsesforanstaltninger til Rådets forordning (EF) nr. 718/1999 om en kapacitetspolitik for Fællesskabets indlandsflåder til fremme af vandvejstransporten (kodificeret udgave) (EUT L 56 af 29.2.2008, s. 8-12).
Europa-Parlamentets og Rådets forordning (EU) nr. 546/2014 af 15. maj 2014 om ændring af Rådets forordning (EF) nr. 718/1999 om en kapacitetspolitik for Fællesskabets indlandsflåder til fremme af vandvejstransporten (EUT L 163 af 29.5.2014, s. 15-17).
TILHØRENDE DOKUMENTER
Rådets direktiv 96/75/EF af 19. november 1996 om befragtningssystemer og prisdannelse inden for national og international varetransport ad indre vandveje i Fællesskabet (EFT L 304 af 27.11.1996, s. 12-14).
Se den konsoliderede udgave.
seneste ajourføring 02.10.2020